CELEX: 32008R0179
Language: sl
Date: 2008-02-28 00:00:00
Title: Uredba Komisije (ES) št. 179/2008 z dne 28. februarja 2008 o podaljšanju trajanja pogodb za zasebno skladiščenje prašičjega mesa

29.2.2008   
            
            
               SL
            
            
               Uradni list Evropske unije
            
            
               L 56/3
            
         
      UREDBA KOMISIJE (ES) št. 179/2008
   z dne 28. februarja 2008
   o podaljšanju trajanja pogodb za zasebno skladiščenje prašičjega mesa
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1) in zlasti člena 4(6) in člena 5(4) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1267/2007 (2) predvideva podelitev pomoči za zasebno skladiščenje prašičjega mesa za pogodbe o skladiščenju v trajanju 3, 4 ali 5 mesecev.
            
         
               (2)
            
            
               Stanje na trgu Skupnosti za prašičje meso ne kaže še jasnih znakov ustalitve cen prašičjih trupov in zato je treba na podlagi Uredbe (ES) št. 1267/2007 dovoliti eno samo podaljšanje trajanja veljavnosti pogodb o skladiščenju za največ 3 mesece.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO UREDBO:
   Člen 1
   Za sedanje pogodbe o zasebnem skladiščenju se trajanje skladiščenja na zahtevo zainteresiranega podaljša samo enkrat. To podaljšanje ne more biti daljše od 3 mesecev in velja za skupno količino, predvideno v pogodbi o zadevnem skladiščenju. Zahtevek za podaljšanje je treba predložiti zadevni intervencijski agenciji najpozneje tri delovne dni pred datumom izteka pogodbe o skladiščenju.
   Pri podaljšanju se znesek pomoči poviša v skladu s členom 1(2) Uredbe (ES) št. 1267/2007.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. februarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2). Uredba (EGS) št. 2759/75 bo 1. julija 2008 nadomeščena z Uredbo (ES) št. 1234/2007 (UL L 299, 16.11.2007, str. 1).
   
      (2)  UL L 283, 27.10.2007, str. 53.